डिजिटल डेस्क, नई दिल्ली। साल 2017 खत्म होने को है और कुछ ही दिनों में 2018 शुरू हो जाएगा। भारतीय राजनीति के लिए साल 2017 बहुत बड़ा रहा। इस साल जहां बीजेपी ने कई राज्यों में अपनी सरकार बनाई, वहां कांग्रेस में राहुल राज की शुरुआत हुई। इस साल की शुरुआत उत्तरप्रदेश समेत 5 राज्यों के विधानसभा चुनाव से हुई, तो खत्म गुजरात और हिमाचल प्रदेश के चुनावों पर हुआ। एक तरफ उत्तरप्रदेश में जहां पीएम मोदी का संसदीय क्षेत्र (वाराणसी) है, तो वहीं दूसरी तरफ गुजरात उनका गृह राज्य है। इन दोनों ही राज्यों में बीजेपी को कामयाबी मिली और इसका क्रेडिट भी पीएम मोदी को ही मिला। इसके अलावा भी इस साल कई ऐसी बड़ी राजनीति घटनाएं हुई है, जिन्हें काफी लंबे समय तक याद किया जाएगा।